**ПРЕДЛОЖЕНИЕ**

За дейността и работата на читалището и читалищното настоятелство през 2024 година.

На 29.11.2023г. се проведе заседание на читалищното настоятелство. На заседанието присъстваха всичките петима членове. На заседанието бе обсъждана една единствена точка, а именно дейността на читалищното настоятелство през следващата 2024 година.

Мероприятията, които бяха набелязани и одобрени бяха подредени по месеци, а именно:

 През месец Януари да се отбележат именните дни през месеца /Иванов ден; Йорданов ден; Атанасов ден/, както и честване на деня на родилната помощ /бабин ден/.

За месец февруари са планувани честване на празника на лозарите /Трифон Зарезан/, както и провеждане на излет сред природата и обучение по Присаждане на месната общественост.

На 01.03.2024г. да честваме празника на самодееца, след това международния празник на жените – 8 март. Ще се приведе обучение по присаждане през месеца.

През Април е планувано събитие по Присаждане и поради големият интерес курсове за млад градинар.

През месец Май ще се проведат обучения по Присаждане, както и такова на тема „Млад градинар“ и „Млад овощар“. През м. Май ще се проведе традиционния събор на селото на Гергьовден.

През месеците Май, Юни и Юли певческата група към читалището да вземе участие в общинският преглед художествената самодейност, участие във Велико Търново на традиционния Балкан фолк, „Авлига пее“ в с. Обединение, на празника на Карандила. През лятната ваканция за децата да се организират и проведат турнири по тенис на маса, футбол, атлетика, а също и дискотека. Наред с това ще продължават заниманията по „Млад градинар“ и „Млад овощар“.

 Като през Септември и Октомври ще се направят срещи за това, как да оползотворяваме произведената реколта.

На 21.11.2024г. е храмовият празник на църквата в селото. Читалищното настоятелство и църковното настоятелство заедно организират честването на събитието, като се извършва литургия, а след това се раздава и курбан и се провежда събиране в читалището.

В началото на Декември се провежда зимният събор на селото. Няколко седмици преди това ще се обсъди дали да бъде проведен. В края на месеца да бъдат организирани събития във връзка с Коледните и Новогодишните празници и няколкото именни дни, които предстоят .

**Йордан Йорданов**

*Председател на НЧ „ПРОБУДА - 1903“ село Илаков рът*